Ľubica Fábri

**Ľubica Fábri** (* 24. apríl 1961, Prešov) je slovenská architektka prírodných záhrad, kurátorka výstav, publicistka a autorka kníh.

## Životopis
V rokoch 1979 - 1984 študovala architektúru na Bauhaus-Universität Weimar v nemeckom Weimare. V roku 2016 ukončila získaním titulu artis doctor" (ArtD.) doktorandské štúdium na FAD STU v Bratislave.

V rokoch 1984 - 1998 pracovala ako interiérová architektka a dizajnérka nábytku. Neskôr sa venovala publicistike, kurátorstvu a organizácii výstav modernej slovenskej architektúry a dizajnu. Od roku 2014 publikuje o udržateľnej architektúre, vydáva online časopis www.admagazin.sk. Venuje sa tvorbe prírodných záhrad, návrhom klimaticky perspektívnej verejnej zelene a udržateľnej krajinnej architektúre. Od roku 2016 je členkou odbornej komisie *European Prize for Urban Public Space*.

V súčasnosti (2022) je konateľkou spoločnosti *Via Verde*, vedie o.z. Centrum udržateľnej architektúry ARCHA  a medzinárodný projekt Salón drevostavieb v SR. 

## Biografia
* 1979 -1984 - Bauhaus-Universität, Weimar, NDR, vysokoškolský diplom v odbore architektúra
* 1984 -1990 - interiérová architektka a dizajnérka nábytku, VVÚ DNP, Bratislava
* 1990 -1999 - architektka, dizajnérka a publicistka v slobodnom povolaní
* 1999 - 2003 - riaditeľka Slovenského centra dizajnu, Bratislava a šéfredaktorka revue dizajnu Designum
* 2004 - 2022 - konateľka  spoločnosti Via Verde, s. r. o.
* 2010 - 2022 - predsedníčka o. z. Centrum udržateľnej architektúry, Bratislava
* 2012 - 2022 - spoluorganizátorka a riaditeľka medzinárodného projektu Salón drevostavieb v SR
* 2014 - 2022 - šéfredaktorka online www.admagazin.sk

## Publikácie
* Design Slovakia 06, DESIGN IN, Bratislava, 2006, autorka katalógu k výstave
* Design Exchange 07, DESIGN IN, Bratislava, 2007, autorka katalógu k výstave 
* Región Spiš, BAMBOW, Spišská Nová Ves, 2008, textová spolupráca 
* Bardejov a jeho okolie, BAMBOW, Spišská Nová Ves, 2008, autorka textov
* Keď dizajn vzdeláva, 2014, Techo, Bratislava, spoluautorka publikácie
* Ročenka dřevostaveb 2012, 2013, 2014, 2015, 2016, 2017, 2018, 2019, 2020, Prodesi, Praha, spoluautorka publikácie
* Ročenka dřevěné architektury 2022, Prodesi, Praha, spoluautorka publikácie

## Výstavy
* 1999 Malé veľké veci, autorská výstava dizajnu nábytku, K. F. A. Gallery, Bratislava
* Slovenský priemyselný dizajn 1990 – 2000, prierezová reprezentatívna výstava súčasného slovenského dizajnu, Bratislava, 2000, kurátorka výstavy
* Design in Slovakia 05, prierezová reprezentatívna výstava súčasného slovenského dizajnu, Designzone Looshaus, Raiffeisenbank, Viedeň, 2005, kurátorka výstavy
* Design Slovakia 06, prierezová výstava súčasného slovenského dizajnu, Red Messe Wien, Viedeň, 2006, kurátorka výstavy
* Design Exchange 07, prierezová výstava súčasného slovenského a českého dizajnu, Red Messe Wien, Viedeň, 2007, kurátorka výstavy
* DESIGN SALON 2003 až 2009, salón domáceho a zahraničného dizajnu, Incheba Expo, Bratislava, kurátorka výstavy ocenenej Cenoui veľtrhu MODDOM každoročne v rokoch 2004 až 2009
* INTERIOR.SK.05/07 a INTERIOR.SK.08/10, salóny súčasnej interiérovej tvorby z rokov 2005 – 2010, kurátorka projektu a rovnomenných výstav v Bratislave, Prahe, Berlíne, Budapešti, Viedni a Varšave
* ARCHITECTURE.SK.05/10 – Salón slovenskej architektúry, kurátorka projektu a výstav v Bratislave a v Košiciach
* ARCHDAYS 2010, kurátorka medzinárodného festivalu architektúry, Bratislava
* Salón drevostavieb 2013, 2014, 2015, 2016, 2017, 2018, 2019, 2020, 2021, 2022 - kurátorka a riaditeľka slovenskej časti projektu

## Referencie

Kategória:Slovenskí architekti
Kategória:Slovenskí publicisti
Kategória:Osobnosti z Prešova